CELEX: 32018D0768
Language: da
Date: 2018-05-22 00:00:00
Title: Rådets afgørelse (EU) 2018/768 af 22. maj 2018 om fastsættelse af den holdning, der skal indtages på Den Europæiske Unions vegne på det 55. møde i ekspertkomitéen for befordring af farligt gods nedsat af Den Mellemstatslige Organisation for Internationale Jernbanebefordringer for så vidt angår visse ændringer af tillæg C til konventionen om internationale jernbanebefordringer

25.5.2018   
            
            
               DA
            
            
               Den Europæiske Unions Tidende
            
            
               L 129/77
            
         RÅDETS AFGØRELSE (EU) 2018/768
   af 22. maj 2018
   om fastsættelse af den holdning, der skal indtages på Den Europæiske Unions vegne på det 55. møde i ekspertkomitéen for befordring af farligt gods nedsat af Den Mellemstatslige Organisation for Internationale Jernbanebefordringer for så vidt angår visse ændringer af tillæg C til konventionen om internationale jernbanebefordringer
   RÅDET FOR DEN EUROPÆISKE UNION HAR —
   under henvisning til traktaten om Den Europæiske Unions funktionsmåde, særlig artikel 91 sammenholdt med artikel 218, stk. 9,
   under henvisning til forslag fra Europa-Kommissionen, og
   ud fra følgende betragtninger:
   
               (1)
            
            
               Unionen tiltrådte konventionen om internationale jernbanebefordringer af 9. maj 1980, som ændret ved Vilniusprotokollen af 3. juni 1999 (»COTIF-konventionen«), i medfør af Rådets afgørelse 2013/103/EU (1).
            
         
               (2)
            
            
               Alle medlemsstaterne med undtagelse af Cypern og Malta er kontraherende parter i og anvender COTIF-konventionen.
            
         
               (3)
            
            
               I henhold til artikel 13, stk. 1, litra d), og artikel 33, stk. 5, i COTIF-konventionen, kan ekspertkomitéen for befordring af farligt gods (»ekspertkomitéen for RID«) under Den Mellemstatslige Organisation for Internationale Jernbanebefordringer (OTIF) ændre bilaget til tillæg C til COTIF-konventionen, dvs. reglementet for international befordring af farligt gods med jernbane (RID).
            
         
               (4)
            
            
               Ved Europa-Parlamentets og Rådets direktiv 2008/68/EF (2) fastsættes bestemmelser vedrørende transport af farligt gods ad vej, med jernbane eller ad indre vandveje inden for eller mellem medlemsstaterne, idet der henvises til RID.
            
         
               (5)
            
            
               Med henblik på at tilpasse bilaget til RID til den tekniske og videnskabelige udvikling er det yderst væsentligt for ekspertkomitéen for RID at vedtage ændringer vedrørende tekniske standarder eller ensartede tekniske forskrifter. Formålet med nævnte ændringer er at sikre, at transporten af farligt gods er sikker og effektiv, samtidig med at der tages hensyn til den videnskabelige og tekniske udvikling i sektoren og udviklingen af nye stoffer og genstande, der kan udgøre en fare under transporten.
            
         
               (6)
            
            
               Udvalget for transport af farligt gods, der er nedsat ved direktiv 2008/68/EF, har foretaget indledende drøftelser om de foreslåede ændringer.
            
         
               (7)
            
            
               Ekspertkomitéen for RID skal på sit 55. møde den 30. maj 2018 vedtage en afgørelse om ændringer af RID.
            
         
               (8)
            
            
               Det er hensigtsmæssigt at fastlægge den holdning, der skal indtages på Unionens vegne i ekspertkomitéen for RID, da den afgørelse, som denne komité træffer, bliver bindende for Unionen.
            
         
               (9)
            
            
               Den holdning som Unionen skal indtage på det 55. møde i ekspertkomitéen for RID bør derfor baseres på tillægget til denne afgørelse —
            
         VEDTAGET DENNE AFGØRELSE:
   Artikel 1
   Den holdning, der skal indtages på Unionens vegne på det 55. møde i ekspertkomitéen for RID inden for rammerne af konventionen om internationale jernbanebefordringer af 9. maj 1980, som ændret ved Vilniusprotokollen af 3. juni 1999, er fastsat i tillægget til denne afgørelse.
   Mindre ændringer af de dokumenter, der er omhandlet i tillægget til denne afgørelse, kan vedtages af repræsentanter for Unionen i ekspertkomitéen for RID, uden at Rådet skal træffe yderligere afgørelse.
   Artikel 2
   Afgørelser, som er endeligt vedtaget af ekspertkomitéen for RID, offentliggøres i Den Europæiske Unions Tidende med angivelse af datoen for deres ikrafttræden.
   Artikel 3
   Denne afgørelse træder i kraft på dagen for vedtagelsen.
   
      Udfærdiget i Bruxelles, den 22. maj 2018.
      
         
            På Rådets vegne
         
         K. VALCHEV
         
            Formand
         
      
   
   
      (1)  Rådets afgørelse 2013/103/EU af 16. juni 2011 om undertegnelse og indgåelse af aftalen mellem Den Europæiske Union og Den Mellemstatslige Organisation for Internationale Jernbanebefordringer om Den Europæiske Unions tiltrædelse af konventionen om internationale jernbanebefordringer (COTIF) af 9. maj 1980, som ændret ved Vilniusprotokollen af 3. juni 1999 (EUT L 51 af 23.2.2013, s. 1).
   
      (2)  Europa-Parlamentets og Rådets direktiv 2008/68/EF af 24. september 2008 om indlandstransport af farligt gods (EUT L 260 af 30.9.2008, s. 13).
   
      BILAG
      
                  Forslag
               
               
                  Referencedokument
               
               
                  Problemstilling
               
               
                  Bemærkninger
               
               
                  Unionens holdning
               
            
                  1
               
               
                  OTIF/RID/CE/GTP/2017/1
               
               
                  Farenummer svarende til FN-numrene 3166 og 3171
               
               
                  Teknisk konsensus i OTIF's stående arbejdsgruppe om vedtagelse af en tekst som ændret.
               
               
                  Tilslutter sig ændringerne
               
            
                  2
               
               
                  OTIF/RID/CE/GTP/2017/3
               
               
                  Transport af farligt gods som håndbagage eller indregistreret rejsegods
               
               
                  Teknisk konsensus i OTIF's stående arbejdsgruppe om vedtagelse af en tekst som ændret.
               
               
                  Tilslutter sig ændringen
               
            
                  3
               
               
                  OTIF/RID/CE/GTP/2017/5
               
               
                  102. møde i WP.15 (Genève, den 8.-12. maj 2017)
               
               
                  Teknisk konsensus i OTIF's stående arbejdsgruppe om vedtagelse af en tekst som ændret.
               
               
                  Tilslutter sig ændringerne i den af den stående arbejdsgruppe reviderede udgave.
               
            
                  4
               
               
                  OTIF/RID/CE/GTP/2017/7/Rev.1
               
               
                  Udkast til liste med korrektioner (nr. 2) til 2017-udgaven af RID
               
               
                  Teknisk konsensus i OTIF's stående arbejdsgruppe om vedtagelse af en tekst som ændret.
               
               
                  Tilslutter sig ændringerne i den af den stående arbejdsgruppe reviderede udgave.
               
            
                  5
               
               
                  OTIF/RID/CE/GTP/2017/8
               
               
                  Uformel arbejdsgruppe vedrørende tjeklister for påfyldning og tømning af tankvogne til flydende gas (Firenze, den 11.-13. juli 2017)
               
               
                  Teknisk konsensus i OTIF's stående arbejdsgruppe om vedtagelse af en tekst som ændret.
               
               
                  Tilslutter sig ændringerne i den af den stående arbejdsgruppe reviderede udgave.
               
            
                  6
               
               
                  OTIF/RID/CE/GTP/2017/15
               
               
                  Konsolideret tekst vedtaget på det fælles møde i 2016 og 2017 og af den stående arbejdsgruppe under ekspertudvalget vedrørende RID i november 2016
               
               
                  Teknisk konsensus i OTIF's stående arbejdsgruppe om vedtagelse af en tekst som ændret.
               
               
                  Tilslutter sig ændringerne i den af den stående arbejdsgruppe reviderede udgave.
               
            
                  7
               
               
                  Som ovenfor
               
               
                  Den stående arbejdsgruppe gransker ændringerne yderligere
               
               
                  —
               
               
                  —
               
            
                  8
               
               
                  Som ovenfor
               
               
                  Ændringer, som kræver en fælles holdning på det fælles FN/ECE- og OTIF-møde
               
               
                  Effektiv multimodal transport skal fremmes
               
               
                  Tilslutter sig de ændringer, som anbefales på det fælles møde
               
            
                  9
               
               
                  OTIF/RID/CE/GTP/2017/INF.8
               
               
                  Dobbelt indrykning i 4.3.3.5.
               
               
                  Teknisk konsensus i OTIF's stående arbejdsgruppe om vedtagelse af en tekst som ændret.
               
               
                  Tilslutter sig ændringerne i den af den stående arbejdsgruppe reviderede udgave.
               
            
                  10
               
               
                  OTIF/RID/CE/GTP/2017/INF.10
               
               
                  Overgangsbestemmelser
               
               
                  Teknisk konsensus i OTIF's stående arbejdsgruppe om vedtagelse af en tekst som ændret.
               
               
                  Tilslutter sig ændringerne i den af den stående arbejdsgruppe reviderede udgave.
               
            
                  11
               
               
                  OTIF/RID/CE/GTP/2017/INF.12
               
               
                  Forslået ændring af 2.1.3.5.5 i dokument OTIF/RID/CE/GTP/2017/15
               
               
                  Teknisk konsensus i OTIF's stående arbejdsgruppe om vedtagelse af en tekst som ændret.
               
               
                  Tilslutter sig ændringerne i den af den stående arbejdsgruppe reviderede udgave.
               
            
                  12
               
               
                  OTIF/RID/CE/GTP/2017/INF.16
               
               
                  103. møde i WP.15 (Genève, den 6.-10. november 2017)
               
               
                  Teknisk konsensus i OTIF's stående arbejdsgruppe om vedtagelse af en tekst som ændret.
               
               
                  Tilslutter sig ændringerne i den af den stående arbejdsgruppe reviderede udgave.